Música i dansa a càrrec del Grup de Danses de l'Olivar d'Alaquàs
08/11/2004 15:04:00

# Música i dansa a càrrec del Grup de Danses de l'Olivar d'Alaquàs

*   08/11/2004 15:04:00
*   [Imprimir](#)
*   Compartir
*    https://www.alaquas.org/documento.asp?id\_do=9460

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9460%2F0&title=Ajuntament%20d%27Alaqu%C3%A0s.%20Premsa.M%C3%BAsica%20i%20dansa%20a%20c%C3%A0rrec%20del%20Grup%20de%20Danses%20de%20l%27Olivar%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9460/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9460/9460_Form_4.jpg)](https://www.alaquas.org/ficheros/documentos/2004/2/9460/9460_Form_10.jpg "<a href='https://www.alaquas.org/ficheros/documentos/2004/2/9460/9460_Form_10.jpg' target=_blank><i class='fa fa-external-link' aria-hidden='true'></i>.Música i dansa a càrrec del Grup de Danses de l'Olivar d'Alaquàs</a>")

La formació ofereix en el Castell tot un repertori de balls tradicionals

Les centenars de persones que assistiren el diumenge de matí a l'espectacle preparat pel Grup de Danses de l'Olivar, gaudiren d'un total de catorze peces tradicionals dins del món de la dansa popular valenciana. Aquesta actuació forma part del tradicional Cicle de Concerts de Tardor d'Alaquàs, que s'està celebrant a la ciutat, amb què es vol donar a conèixer la cultura musical valenciana i la seua tradició popular.

El Grup de Danses de l'Olivar va oferir un programa de balls tradicionals estructurat en quatre parts per a mostrar al públic assistent, els quatre tipus de balls autòctons que s'han mantingut en la tradició popular. En primer lloc interpretaren tres seguidilles: les Seguidilles arromangades de Llucena, les Seguidilles de Requena i les Seguidilles de Castelló.

A continuació es van ballar quatre fandangos: el Fandango de Zarra, el Fandango de tres, La Petenera i L'u del tio Mariano. Després es van oferir tres boleros: Bolero Vell, Bolero Estrela i Bolero de Castelló. L'actuació va finalitzar amb la Jota i fandango de Xodos i la Jota d'Alfarp, les dues interpretades pel grup infantil, la Jota de Xàtiva i la Jota d'Alaquàs, amb què es va tancar aquest repertori.